**ORDONANŢĂ DE URGENȚĂ**

**cu privire la rectificarea bugetului de stat pe anul 2020**

Având în vedere:

* prevederile art.23 din Ordonanța de urgență a Guvernului nr.181/2020 privind unele măsuri fiscal-bugetare, pentru modificarea și completarea unor acte normative, precum și pentru prorogarea unor termene, potrivit cărora prin derogare de la prevederile art.23 alin. (2) din Legea responsabilității fiscal-bugetare, nr.69/2010, republicată, și de la prevederile art.6 alin.(2) din Legea nr.500/2002 privind finanțele publice, cu modificările și completările ulterioare, în anul 2020 se pot aproba mai mult de două rectificări bugetare;
* evoluția situației epidemiologice de pe teritoriul României care indică o creștere a numărului de persoane infectate cu coronavirusul SARS-CoV-2,
* analiza execuției bugetare derulată pe parcursul primelor nouă luni ale anului 2020;
* evoluția principalilor indicatori bugetari pe primele luni ale anului 2020;
* asigurarea fondurilor necesare desfășurării normale a activității instituțiilor și autorităților administrației publice centrale;
* adoptarea ulterior aprobării Legii bugetului de stat pe anul 2020 nr. 5/2020, cu modificările și completările ulterioare, a unor acte normative cu influențe asupra veniturilor și cheltuielilor bugetare;
* necesitatea menținerii locurilor de muncă pentru salariații din domeniile de activitate afectate de epidemie și evitarea concedierilor colective precum și prevenirea creșterii șomajului;
* necesitatea finanțării în regim de urgență a cheltuielilor de gestionare a situației epidemiologice cauzate de răspândirea coronavirusului SARS-CoV-2, pe de o parte, precum și a măsurilor cu caracter excepțional, în domeniul social și economic, pentru diminuarea efectelor negative asupra economiei cauzate de măsurile adoptate pentru limitarea infectării cu coronavirusul SARS-CoV-2 în rândul populației;
* necesitatea alocării cu prioritate a resurselor publice limitate către finanțarea cheltuielilor neprevăzute pentru combaterea răspândirii coronavirusului SARS-CoV-2,
* necesitatea suplimentării creditelor de angajament și bugetare rezultată din nevoia de asigurare a sumelor pentru plățile de dobânzi aferente datoriei publice interne;
* necesitatea suplimentării fondurilor instrumentului financiar pentru sprijin de urgență (ESI) în vederea prefinanțării producătorilor de vaccinuri SARS-CoV-2 din portofoliul CE, pentru a asigura accesul României la vaccinuri;
* necesitatea asigurării fondurilor pentru desfășurarea activității unităților administrativ-teritoriale;
* necesitatea asigurării sumelor necesare decontării medicamentelor utilizate în programele naționale de sănătate cu scop curativ, medicamentelor cu și fără contribuție personal și a serviciilor medicale;
* necesitatea asigurării sumelor pentru plata indemnizațiilor de asigurări sociale de sănătate pentru concedii medicale;
* necesitatea asigurării sumelor pentru plata despăgubirilor acordate producătorilor agricoli din sectorul vegetal afectați de secetă;
* necesitatea asigurării de fonduri suplimentare pentru finanțarea proiectelor din Programul Național de Dezvoltare Locală;
* necesitatea asigurării fondurilor pentru plata diferențelor salariale stabilite prin hotărâri judecătorești și acte administrative rezultate din majorarea valorii de referință sectorială;
* necesitatea continuării achitării plăților restante ale unităților/subdiviziunilor administrativ-teritoriale, inclusiv a instituțiilor de subordonare locală, înregistrate în contabilitate la data de 30 septembrie 2020, inclusiv, în vederea diminuării volumului de arierate precum și în vederea stingerii unor obligații de plată ale agenților economici față de bugetul de stat, bugetul asigurărilor sociale de stat sau bugetele fondurilor speciale;
* prevederile Legii nr.500/2002, cu modificările și completările ulterioare, potrivit cărora legile bugetare anuale pot fi modificate în cursul exercițiului bugetar prin legi de rectificare;

și ținând seama de faptul că nepromovarea în regim de urgență a prezentului act normativ ar avea drept consecințe negative următoarele:

* riscul unui impact negativ determinat de imposibilitatea desfășurării corespunzătoare a activității instituțiilor și autorităților administrației publice centrale care nu își vor putea îndeplini rolul, atribuțiile și responsabilitățile stabilite prin actele normative de organizare și funcționare;
* riscul neefectuării de redistribuiri de credite în cadrul anumitor naturi de cheltuieli în vederea bunei desfășurări a activității ordonatorilor principali de credite;
* riscul neasigurării fondurilor necesare desfășurării normale a activității unităților administrativ-teritoriale;
* riscul pierderii locurilor de muncă pentru salariații din domeniile de activitate afectate de epidemie;
* riscul neasigurării sumelor necesare finanțării în regim de urgență a cheltuielilor de gestionare a situației epidemiologice cauzate de răspândirea coronavirusului SARS-CoV-2, pe de o parte, precum și a măsurilor cu caracter excepțional, în domeniul social și economic, pentru diminuarea efectelor negative asupra economiei cauzate de măsurile adoptate pentru limitarea infectării cu coronavirusul SARS-CoV-2 în rândul populației;
* riscul necorelării planificării bugetare cu evoluția prognozată a indicatorilor macroeconomici și execuția bugetară pe primele nouă luni ale anului;
* riscul neasigurării fondurilor necesare prefinanțării producătorilor de vaccinuri SARS-CoV-2 din portofoliul CE, pentru a asigura accesul României la vaccinuri;
* riscul neasigurării sumelor necesare pentru plățile de dobânzi aferente datoriei publice interne;
* riscul neasigurării sumelor necesare decontării medicamentelor utilizate în programele naționale de sănătate cu scop curativ, medicamentelor cu și fără contribuție personal și a serviciilor medicale;
* riscul neasigurării sumelor pentru plata despăgubirilor acordate producătorilor agricoli din sectorul vegetal afectați de secetă;
* riscul neasigurării fondurilor necesare pentru finanțarea proiectelor din Programul Național de Dezvoltare Locală;
* riscul neasigurării fondurilor necesare pentru plata diferențelor salariale stabilite prin hotărâri judecătorești și acte administrative rezultate din majorarea valorii de referință sectorială;
* riscul neasigurării sumelor pentru plata indemnizațiilor de asigurări sociale de sănătate pentru concedii medicale;
* riscul neachitării plăților restante ale unităților/subdiviziunilor administrativ-teritoriale, inclusiv a instituțiilor de subordonare locală, înregistrate în contabilitate la data de 30 septembrie 2020, inclusiv, în vederea diminuării volumului de arierate precum și în vederea stingerii unor obligații de plată ale agenților economici față de bugetul de stat, bugetul asigurărilor sociale de stat sau bugetele fondurilor speciale;

în considerarea faptului că toate aceste elemente vizează interesul public general și constituie situații de urgență și extraordinare a căror reglementare nu poate fi amânată,

în temeiul art.115 alin.(4) din Constituția României, republicată, și având în vedere prevederile art. 23 din Ordonanța de urgență a Guvernului nr.181/2020 privind unele măsuri fiscal-bugetare, pentru modificarea și completarea unor acte normative, precum și pentru prorogarea unor termene,

**Guvernul României adoptă prezenta ordonanță de urgență.**

**Capitolul I - Rectificarea bugetară pe anul 2020**

Secțiunea 1

Dispoziții generale

**Art.1.** – Bugetul de stat pe anul 2020, aprobat prin Legea bugetului de stat pe anul 2020, nr.5/2020, publicată în Monitorul Oficial al României, Partea I, nr.2 și 2 bis din 6 ianuarie 2020, cu modificările și completările ulterioare, se modifică și se completează potrivit prevederilor prezentei ordonanțe de urgență.

**Art.2.** –(1) Influențele asupra veniturilor bugetului de stat pe anul 2020, detaliate pe capitole și subcapitole, sunt prevăzute în anexa nr.1.

(2) Detalierea influențelor asupra cheltuielilor bugetare pe anul 2020 pe capitole, titluri de cheltuieli și pe ordonatori principali de credite, este prevăzută în anexa nr.2.

(3)Bugetul de stat pe anul 2020 se diminuează la venituri cu suma de 4.489,4 milioane lei, iar la cheltuieli se diminuează cu suma de 584,0 milioane lei creditele de angajament și se majorează cu suma de 1.157,6 milioane lei creditele bugetare, iar deficitul se majorează cu suma de 5.647,0 milioane lei.

**Art.3.** - Se autorizează Senatul României, în anexa nr. 3/02/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2020 - 2023 (sume alocate pentru activități finanțate integral din venituri proprii)", să diminueze veniturile proprii cu suma de 130 mii lei la capitolul 33.10 „Venituri din prestări de servicii și alte activități", subcapitolul 33.10.08 „Venituri din prestări servicii".

**Art.4.** – Se autorizează Curtea de Conturi a României să modifice anexa nr. 3/07/23 „Fișa proiectului finanțat/ propus la finanțare în cadrul programelor aferente Politicii de Coeziune a U.E., Politicilor Comune Agricolă și de Pescuit și altor facilități și instrumente postaderare”, în sensul actualizării modificării corespunzătoare anilor 2020 - 2023, atât în cadrul proiectelor cu finanțare externă nerambursabilă, cât și între acestea, cu încadrare în valoarea totală a contractelor/deciziilor/ordinelor de finanțare aprobate și în nivelul total al fondurilor aprobate pentru anul 2020.

**Art.5.** - Se autorizează Secretariatul General al Guvernului să modifice în anexa 3/13/23 „Fișa proiectului finanțat/propus la finanțare în cadrul programelor aferente politicii de Coeziune a UE, Politicilor Comune Agricolă și de Pescuit și altor facilități și instrumente postaderare”, cod proiect 10659, „Creșterea capacității administrative a ANAP și a instituțiilor publice, în vederea implementării Strategiei naționale în domeniul achizițiilor publice”, creditele de angajament și creditele bugetare aferente anilor anteriori, cu încadrare în valoarea totală a proiectului și în nivelul total al fondurilor aprobate pentru anul 2020.

**Art.6.** – (1) Se autorizează Ministerul Lucrărilor Publice, Dezvoltării și Administrației, în anexa nr. 3/15/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2020-2023 (sume alocate pentru activități finanțate integral din venituri proprii)”, să majoreze veniturile proprii cu suma de 47.881 mii lei la capitolul 36.10 „Diverse venituri", subcapitolul 36.10.50 „Alte venituri".

(2) Se autorizează Ministerul Lucrărilor Publice, Dezvoltării și Administrației în calitate de Autoritate de management pentru Programul pentru Cooperare elvețiano-român vizând reducerea disparităților economice și sociale în cadrul UE extinse în cadrul anexei nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" să efectueze următoarele modificări la creditele bugetare în anul 2020 după cum urmează:

a) la componenta 0101 „Finanțare din FEN postaderare” creditele bugetare se diminuează cu suma de 2.975 mii lei;

b) la componenta 0202 „Cofinanțare publică pentru alți beneficiari decât cei finanțați integral din bugetele publice centrale” creditele bugetare se diminuează cu suma de 525 mii lei.

(3) Se autorizează Ministerul Lucrărilor Publice, Dezvoltării și Administrației în calitate de Autoritate de management pentru Programul Interreg IPA de cooperare transfrontalieră România-Serbia 2014-2020 în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" să majoreze creditele bugetare pe anul 2020 la componenta 0101 „Finanțare din FEN postaderare” cu suma de 5.000 mii lei.

**Art.7.** - (1) Se autorizează Ministerul Finanțelor Publice să modifice în anexa nr. 03/16/21 „Fișa proiectului cu finanțare din fonduri externe nerambursabile de preaderare, postaderare, alți donatori și din alte facilități postaderare", creditele de angajament și creditele bugetare, în sensul modificării corespunzătoare anilor 2020 - 2023, atât în cadrul proiectelor cu finanțare externă nerambursabilă, cât și între acestea, cu încadrarea în valoarea totală a contractelor/deciziilor/ordinelor de finanțare aprobate și în nivelul total al fondurilor aprobate pentru anul 2020.

(2) Se autorizează Ministerul Finanțelor Publice să modifice în anexa nr. 3/16/23 „Fișa Proiectului finanțat/propus la finanțare în cadrul programelor aferente Politicii de Coeziune a U.E., Politicilor Comune Agricolă și de Pescuit și a altor facilități și instrumente postaderare" creditele de angajament și creditele bugetare, în sensul actualizării execuției preliminate aferente anului 2019, precum și a modificării corespunzătoare anilor 2020 - 2023, atât în cadrul proiectelor cu finanțare externă nerambursabilă, cât și între acestea, cu încadrarea în valoarea totală a contractelor/deciziilor/ordinelor de finanțare aprobate și în nivelul total al fondurilor aprobate pentru anul 2020.

(3) Se autorizează Ministerul Finanțelor Publice ca în cadrul anexei nr. 3/16/27 „Fișa programului", să majoreze la Programul cod 982 „Servicii de informare financiară specializate și baze de date, necesare activității de administrare a datoriei publice” cu suma de 155 mii lei, credite de angajament și credite bugetare la capitolul 51.01 „Autorități publice și acțiuni externe", titlul 20 „Bunuri și servicii", prin diminuarea corespunzătoare a Programului cod 541 „Administrarea finanțelor publice", capitolul 51.01 „Autorități publice și acțiuni externe", titlul 20 „Bunuri și servicii".

(4) Se autorizează Ministerul Finanțelor Publice să modifice în cadrul anexei nr. 3/16/27 „Fișa programului", la Programul cod 1950 „Modernizarea sistemului informatic", creditele bugetare și creditele de angajament la capitolul 51.01 „Autorități publice și acțiuni externe", prin modificarea corespunzătoare a creditelor bugetare și a creditelor de angajament la Programul cod 541 „Administrarea finanțelor publice", capitolul 51.01 „Autorități publice și acțiuni externe", în sensul actualizării execuției preliminate aferente anului 2019, precum și a modificării corespunzătoare anilor 2020 – 2023, cu încadrare în valoarea totală a programelor și în nivelul total al fondurilor aprobate pentru anul 2020.

**Art.8.** - (1) Se autorizează Ministerul Justiției să introducă în anexa nr. 3/17/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2020-2023 (sume alocate pentru activități finanțate integral din venituri proprii)", la partea de venituri, următoarele modificări:

a) la capitolul 30.10 „Venituri din proprietate", subcapitolul 30.10.05 „Venituri din concesiuni și închirieri" să diminueze cu suma de 86 mii lei paragraful 30.10.05.30 „Alte venituri din concesiuni și închirieri de către instituții publice";

b) la capitolul 33.10 „Venituri din prestări de servicii și alte activități" să diminueze cu suma de 311 mii lei subcapitolul 33.10.05 „Taxe și alte venituri în învățământ" și să suplimenteze cu suma de 130 mii lei subcapitolul 33.10.50 „Alte venituri din prestări de servicii și alte activități".

(2) Se autorizează Ministerul Justiției, să efectueze în structura bugetului de venituri și cheltuieli aprobat pentru Administrația Națională a Penitenciarelor la anexa nr. 3/17/15 „Sinteza bugetelor centralizate ale instituțiilor publice finanțate parțial din venituri proprii pe anii 2020 – 2023” următoarele modificări:

a) la subcapitolul 48.10.02 „Fondul Social European (FSE)” din cadrul capitolului 48.10 „Sume primite de la UE/alți donatori în contul plaților efectuate și prefinanțări aferente cadrului financiar 2014-2020” să introducă paragraful 48.10.02.01 „Sume primite în contul plaților efectuate în anul curent” cu suma de 195 mii lei și paragraful 48.10.02.02 „Sume primite în contul plăților efectuate în anii anteriori” cu suma de 3 mii lei;

b) la capitolul 42.10 „Subvenții de la bugetul de stat” să introducă subcapitolul 42.10.70 „Subvenții de la bugetul de stat către instituții publice finanțate parțial sau integral din venituri proprii necesare susținerii derulării proiectelor finanțate din fonduri externe nerambursabile (FEN) postaderare aferente perioadei de programare 2014-2020” cu suma de 39 mii lei.

**Art.9.** - (1) Se autorizează Ministerul Apărării Naționale să efectueze în anexa nr. 3/18/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2020 - 2023 (sume alocate pentru activități finanțate integral din venituri proprii)" la partea de venituri următoarele modificări:

a) să diminueze capitolul 30.10 „Venituri din proprietate", subcapitolul 30.10.05 „Venituri din concesiuni și închirieri", cu suma de 2.783 mii lei;

b) să diminueze capitolul 31.10 „Venituri din dobânzi", subcapitolul 31.10.03 „Alte venituri din dobânzi", cu suma de 138 mii lei;

c) la capitolul 33.10 „Venituri din prestări de servicii și alte activități", subcapitolul 33.10.05 „Taxe și alte venituri în învățământ" se majorează cu suma de 23 mii lei, subcapitolul 33.10.08 „Venituri din prestări de servicii" se diminuează cu suma de 6.625 mii lei, subcapitolul 33.10.16 „Venituri din valorificarea produselor obținute din activitatea proprie sau anexă” se diminuează cu suma de 15 mii lei, subcapitolul 33.10.17 „Venituri din organizarea de cursuri de calificare și conversie profesională, specializare și perfecționare” se diminuează cu suma de 20 mii lei, subcapitolul 33.10.20 „Venituri din cercetare" se diminuează cu suma de 874 mii lei, subcapitolul 33.10.21 „Venituri din contractele încheiate cu casele de asigurări sociale de sănătate" se diminuează cu suma de 3.350 mii lei, subcapitolul 33.10.30 „Venituri din contractele încheiate cu direcțiile de sănătate publică din sume alocate de la bugetul de stat" se majorează cu suma de 814 mii lei și subcapitolul 33.10.50 „Alte venituri din prestări de servicii și alte activități" se diminuează cu suma de 2.190 mii lei;

d) să diminueze capitolul 35.10 „Amenzi, penalități și confiscări", subcapitolul 35.10.50 „Alte amenzi, penalități și confiscări ", cu suma de 10 mii lei;

e) să majoreze capitolul 36.10 „Diverse venituri", subcapitolul 36.10.50 „Alte venituri", cu suma de 64 mii lei;

f) să diminueze capitolul 39.10 „Venituri din valorificarea unor bunuri", subcapitolul 39.10.01 „Venituri din valorificarea unor bunuri ale instituțiilor publice", cu suma de 16.993 mii lei;

g) să introducă capitolul 40.10 „Încasări din rambursarea împrumuturilor acordate”, subcapitolul 40.10.16 „Sume primite în cadrul mecanismului decontării cererilor de plată” cu suma de 2.500 mii lei;

h) la capitolul 42.10 „Subvenții de la bugetul de stat", subcapitolul 42.10.11 „Subvenții de la bugetul de stat pentru spitale" se diminuează cu suma de 48.889 mii lei, subcapitolul 42.10.38 „Subvenții de la bugetul de stat pentru instituții și servicii publice sau activități finanțate integral din venituri proprii" se diminuează cu suma de 6.331 mii lei, subcapitolul 42.10.68 „Subvenții de la bugetul de stat pentru instituții și servicii publice sau activități finanțate integral din venituri proprii pentru finanțarea investițiilor" se diminuează cu suma de 8.942 mii lei, subcapitolul 42.10.70 „Subvenții de la bugetul de stat către instituții publice finanțate parțial sau integral din venituri proprii necesare susținerii derulării proiectelor finanțate din fonduri externe nerambursabile (FEN) postaderare aferente perioadei de programare 2014 - 2020" se diminuează cu suma de 296 mii lei și subcapitolul 42.10.82 „Sume alocate pentru stimulentul de risc” se majorează cu suma de 833 mii lei;

i) să diminueze capitolul 43.10 „Subvenții de la alte administrații", subcapitolul 43.10.33 „Subvenții din bugetul Fondului național unic de asigurări sociale de sănătate pentru acoperirea creșterilor salariale" cu suma de 160 mii lei;

j) la capitolul 48.10 „Sume primite de la UE/alți donatori în contul plăților efectuate și prefinanțări aferente cadrului financiar 2014 - 2020", subcapitolul 48.10.01 „Fondul European de Dezvoltare Regională (FEDR)" se diminuează cu suma de 1.301 mii lei și subcapitolul 48.10.02 „Fondul Social European (FSE)" se majorează cu suma de 184 mii lei.

(2) Se autorizează Ministerul Apărării Naționale, prin derogare de la art. 16 alin. (3), art. 19 alin. (3) și art. 26 din Legea nr. 5/2020 privind bugetul de stat, în anul 2020, începând cu data intrării în vigoare a prezentei ordonanțe de urgență, până la sfârșitul exercițiului bugetar, să introducă la anexa nr. 3/18/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2020 - 2023 (sume alocate pentru activități finanțate integral din venituri proprii)", în vederea asigurării fondurilor necesare pentru finanțarea proiectelor aflate în implementare sau proiecte noi finanțate din fonduri externe nerambursabile, modificări în volumul și în structura bugetelor de venituri și cheltuieli pe anul 2020 ale unităților din rețeaua sanitară proprie, precum și în bugetele instituțiilor de învățământ superior militar subordonate, finanțate integral din venituri proprii, peste nivelul total al fondurilor aprobate, cu încadrare în prevederile bugetare aprobate la titlul 51 „Transferuri între unități ale administrației publice", articolul 51.01 „Transferuri curente", alineatul 51.01.03 „Acțiuni de sănătate" și prevederile aprobate la titlul 51 „Transferuri între unități ale administrației publice", articolul 51.02 „Transferuri de capital", alineatul 51.02.12 „Transferuri pentru finanțarea investițiilor la spitale", respectiv în prevederile bugetare aprobate la titlul 51 „Transferuri între unități ale administrației publice", articolul 51.01 „Transferuri curente", alineatul 51.01.59 „Transferuri de la bugetul de stat către instituții de învățământ superior militar, ordine publică și securitate națională" și în prevederile aprobate la titlul 51 „Transferuri între unități ale administrației publice", articolul 51.02 „Transferuri de capital", alineatul 51.02.44 „Transferuri de la bugetul de stat către instituții de învățământ superior militar, ordine publică și securitate națională pentru finanțarea investițiilor.

(3) Se autorizează Ministerul Apărării Naționale să introducă în anexa nr. 3/18/29 „Fișa obiectivului/proiectului/categoriei de investiții" la capitolul 66.01 „Sănătate", titlul 51 „Transferuri între unități ale administrației publice", articolul 51.02 „Transferuri de capital", alineatul 51.02.48 „Transferuri de la bugetul de stat pentru realizarea unor investiții, dotări cu aparatură, echipamente, instalații și altele asemenea pentru activități de cercetare în domeniul sănătății", obiectivul de investiții nou – „Realizare pavilion administrativ în incinta cazărmii 3589 București” cu credite de angajament în sumă de 27.287 mii lei, cu încadrare în prevederile bugetare aprobate pentru anul 2020.

(4) Se autorizează Ministerul Apărării Naționale să introducă în anexa nr. 3/18/29 „Fișa obiectivului/proiectului/categoriei de investiții" la capitolul 66.01 „Sănătate", titlul 51 „Transferuri între unități ale administrației publice", articolul 51.02 „Transferuri de capital", alineatul 51.02.12 „Transferuri pentru finanțarea investițiilor la spitale" - obiectivul de investiții nou – „Executare rampă deșeuri menajere și selective, spațiu depozitare deșeuri medicale în cazarma 1053 Craiova", cu credite de angajament în sumă de 437 mii lei și credite bugetare în sumă de 120 mii lei, cu încadrare în prevederile bugetare aprobate pentru anul 2020.

**Art.10.** - (1) În cadrul influenței prevăzută în Anexa nr. 2 la prezenta ordonanță de urgență, în bugetul Ministerului Muncii și Protecției Sociale, la capitolul 56.01 „Transferuri cu caracter general între diferite nivele ale administrației”, titlul 51 „Transferuri între unități ale administrației publice”, sunt cuprinse următoarele sume reprezentând atât credite de angajament, cât și credite bugetare:

a) 1.490.223 mii lei la alineatul 51.01.07 „Transferuri din bugetul de stat către bugetul asigurărilor sociale de stat“,

b) 200.000 mii lei la alineatul 51.01.78 „Transferuri din bugetul de stat către Fondul de garantare pentru plata creanțelor salariale”.

(2) Suma prevăzută la alin. (1) lit. b) se alocă pentru aplicarea prevederilor art.3 alin.(7) din Legea nr.19/2020 privind acordarea unor zile libere părinților pentru supravegherea copiilor și ale art.3 alin.(5) din Ordonanța de urgență a Guvernului nr.147/2020 privind acordarea unor zile libere pentru părinți în vederea supravegherii copiilor, în situația limitării sau suspendării activităților didactice care presupun prezența efectivă a copiilor în unitățile de învățământ și în unitățile de educație timpurie antepreșcolară, ca urmare a răspândirii coronavirusului SARS-CoV-2.

**Art.11.** - (1) Din sumele aprobate în bugetul Ministerului Agriculturii și Dezvoltării Rurale pe anul 2020 la capitolul 83.01 „Agricultură, Silvicultură, Piscicultură și Vânătoare”, titlul 55 „Alte transferuri”, articolul 55.01.10 „Programe SAPARD”, suma de 8.283 mii lei, reprezentândechivalentul a 1.795.105,07 euro, se repartizează Ministerului Finanțelor Publice, în conformitate cu prevederile art. 5 alin. (32) din Ordonanța de urgență a Guvernului nr. 63/1999 cu privire la gestionarea fondurilor nerambursabile alocate României de către Comunitatea Europeană, aprobată prin Legea nr.22/2000, precum și a fondurilor de cofinanțare aferente acestora, cu modificările și completările ulterioare, în vederea acoperirii sumelor utilizate de către Ministerul Finanțelor Publice ca urmare a adresei Comisiei Europene nr. Ares(2016)7129251/22.12.2016 de excludere de la finanțarea comunitară a anumitor cheltuieli efectuate de România în cadrul programului de sprijin de preaderare pentru agricultură și dezvoltare rurală SAPARD.

(2) Ministerul Agriculturii și Dezvoltării Rurale virează suma prevăzută la alineatul (1) în contul RO92TREZ700501604X000262 „Disponibil din fonduri de la bugetul de stat pentru acoperirea cheltuielilor neeligibile aferente programului SAPARD”, deschis la Trezoreria Operativă Centrală și gestionat de Autoritatea de Certificare și Plată, în termen de maxim 15 zile lucrătoare de la intrarea în vigoare a prezentului act normativ.

(3) Se autorizează Ministerul Agriculturii și Dezvoltării Rurale să efectueze în cadrul anexei nr. 3/22/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2020-2023 (sume alocate pentru activități finanțate integral din venituri proprii)", la partea de venituri, următoarele modificări:

a) să introducă capitolul 43.10 „Subvenții de la alte administrații”, subcapitolul 43.10.34 „Sume alocate din bugetul ANCPI pentru finanțarea lucrărilor de înregistrare sistematică din cadrul Programului național de cadastru și carte funciară”, cu suma de 48.000 mii lei;

b) să suplimenteze capitolul 34.10 „Venituri din taxe administrative, eliberări permise", subcapitolul 34.10.50 „Alte venituri din taxe administrative, eliberări permise" cu suma de 72.000 mii lei.

**Art. 12.** - Se autorizează Ministerul Mediului, Apelor și Pădurilor în cadrul anexei nr. 3/23/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2020-2023 (sume alocate pentru activități finanțate integral din venituri proprii)", la partea de venituri să introducă capitolul 43.10 „Subvenții de la alte administrații”, subcapitolul 43.10.34 „Sume alocate din bugetul ANCPI pentru finanțarea lucrărilor de înregistrare sistematică din cadrul Programului național de cadastru și carte funciară”, cu suma de 1.587 mii lei.

**Art.13.** – (1) Se autorizează Ministerul Transporturilor, Infrastructurii și Comunicațiilor ca din bugetul aprobat la capitolul 84.01 „Transporturi”, titlul 55 „Alte transferuri” să utilizeze suma de 6.712 mii lei pentru plată către Societatea Națională de Transport Feroviar de Călători „CFR Călători” potrivit Sentinței Civile nr. 1049/2015, sumă ce a fost utilizată de Societatea Națională de Transport Feroviar de Călători „CFR Călători” – SA pentru achitarea din surse proprii a datoriilor restante către furnizorii de investiții și a majorărilor de întârziere aferente.

(2) Se autorizează Ministerul Transporturilor, Infrastructurii și Comunicațiilor să modifice în anexa nr. 3/24/29 „Fișa obiectivului/proiectului/categoriei de investiții“ creditele de angajament și creditele bugetare aferente anilor anteriori, cu încadrarea în valoarea indicatorilor tehnico-economici aprobați și în nivelul total al fondurilor aprobate pentru anul 2020.

**Art.14.** - (1) Se autorizează Ministerul Educației și Cercetării să efectueze în anexa nr. 3/25/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2020 - 2023 (sume alocate pentru activități finanțate integral din venituri proprii)" următoarele modificări la partea de venituri:

a) să suplimenteze capitolul 30.10 „Venituri din proprietate" cu suma de 2.000 mii lei;

b) să suplimenteze capitolul 33.10 „Venituri din prestări servicii și alte activități" cu suma de 4.368 mii lei;

c) să diminueze capitolul 41.10 „Alte operațiuni financiare" cu suma de 6.368 mii lei;

d) să suplimenteze capitolul 42.10 „Subvenții de la bugetul de stat" cu suma de 15.000 mii lei;

e) să diminueze capitolul 48.10 „Sume primite de la UE/alți donatori în contul plăților efectuate și prefinanțări aferente cadrului financiar 2014 - 2020" cu suma de 15.000 mii lei.

(2) Se autorizează Ministerul Educației și Cercetării să detalieze pe subcapitole de venituri sumele prevăzute la alin. (1) inclusiv prin introducerea de subcapitole noi și redistribuiri între subcapitole.

(3) Din sumele prevăzute în bugetul Ministerului Educației și Cercetării la capitolul 65.01 „Învățământ”, titlul 51 „Transferuri între unități ale administrației publice”, alin. 51.01.02 „Finanțarea de bază a învățământului superior” se pot plăti diferențele salariale prevăzute de Legea nr. 85/2016 privind plata diferențelor salariale cuvenite personalului didactic din învățământul de stat pentru perioada octombrie 2008 - 13 mai 2011 și hotărârile judecătorești având drept obiect drepturi de natură salarială, în limita sumelor aprobate cu această destinație de ordonatorul principal de credite.

(4) Sumele repartizate de Ministerul Educației și Cercetării prin contractele instituționale pentru plata diferențelor salariale prevăzute de Legea nr. 85/2016 privind plata diferențelor salariale cuvenite personalului didactic din învățământul de stat pentru perioada octombrie 2008 - 13 mai 2011 cât și a hotărârilor judecătorești având drept obiect drepturi de natură salarială și neutilizate până la finele anului de către instituțiile de învățământ superior de stat, se restituie la bugetul de stat.

**Art.15.** - (1) Prin derogare de la prevederile art. 12 alin. (1) lit. e) din Legea responsabilității fiscal-bugetare nr. 69/2010, republicată, și art. 47 alin. (4) din Legea nr. 500/2002, cu modificările și completările ulterioare, se autorizează Ministerul Sănătății să efectueze redistribuiri de credite bugetare și credite de angajament, la capitolul 66.01 „Sănătate“, în cadrul titlului 51 „Transferuri între unități ale administrației publice“, de la articolul 51.02 „Transferuri de capital“ la art. 51.01 „Transferuri curente”.

(2) Prin derogare de la prevederile art. 47 alin. (8), (9) și (11) din Legea nr. 500/2002, cu modificările și completările ulterioare, se autorizează Ministerul Sănătății să efectueze virări de credite bugetare și credite de angajament, la capitolul 66.01 „Sănătate“ între titluri, articole și alineate, inclusiv de la subdiviziunile clasificației bugetare care au fost majorate din Fondul de rezervă bugetară la dispoziția Guvernului, și între programe bugetare, peste limitele prevăzute, cu încadrarea în prevederile bugetare aprobate.

(3) Se autorizează Ministerul Sănătății în anexa nr.3/26/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2020 - 2023 - sume alocate pentru activități finanțate integral din venituri proprii”, să introducă la capitolul 33.10 „Venituri din prestări servicii și alte activități", subcapitolul 33.10.20 „Venituri din cercetare” cu suma de 186 mii lei.

(4) În bugetul Ministerului Sănătății, în influența prevăzută în Anexa nr. 2 la capitolul 56.01 „Transferuri cu caracter general între diferite nivele ale administrației“, titlul 51 „Transferuri între unități ale administrației publice“, sunt cuprinse următoarele sume reprezentând atât credite de angajament, cât și credite bugetare:

a) 726.307 mii lei la alineatul 51.01.11 „Transferuri din bugetul de stat către bugetul Fondului național unic de asigurări sociale de sănătate“;

b) 497.614 mii lei la alineatul 51.01.69 „Transferuri de la bugetul de stat către bugetul Fondului național unic de asigurări sociale de sănătate pentru acoperirea deficitului rezultat din aplicarea prevederilor legale referitoare la concediile și indemnizațiile de asigurări sociale de sănătate“.

**Art.16.** - (1) Se autorizează Ministerul Culturii în anexa nr.3/27/13 „Bugetul pe capitole, subcapitole, paragrafe, titluri de cheltuieli, articole și alineate pe anul 2020” (sume alocate pentru activități finanțate integral din venituri proprii) la capitolul 36.10 „Diverse venituri” să diminueze subcapitolul 36.10.50 „Alte venituri” cu suma de 12.000 mii lei.

(2) Se autorizează Ministerul Culturii, în anexa nr. 3/27/27 „Fișa programului” la programul 128 „Restaurarea monumentelor istorice”, să diminueze creditele de angajament cu suma de 2.150 mii lei și creditele bugetare cu 5.000 mii lei la capitolul 67.01 „Cultură, recreere și religie”, titlul 51 „Transferuri între unități ale administrației publice”, sume care vor fi utilizate pentru acoperirea cheltuielilor curente, de către instituțiile subordonate Ministerului Culturii finanțate din venituri proprii și subvenții acordate de la bugetul de stat.

(3) Se autorizează Ministerul Culturii să modifice în anexa nr. 3/27/29 „Fișa obiectivului/proiectului/categoriei de investiții“, la fișa cod 1078 „f) cheltuieli de expertiză, proiectare, asistență tehnică, pentru probe tehnologice și teste și predare la beneficiar și de execuție privind reparațiile capitale, precum și alte categorii de lucrări de intervenții, cu excepția celor incluse la lit. d), astfel cum sunt definite de legislația în vigoare, inclusiv cheltuielile necesare pentru obținerea avizelor, autorizațiilor și acordurilor prevăzute de lege” la titlul 51 „Transferuri între unități ale administrației publice”, alineatul 51.01.01 „Transferuri către instituții publice”, creditele de angajament și creditele bugetare aferente anilor anteriori, cu încadrarea în valoarea indicatorilor tehnico-economici aprobați și în nivelul total al fondurilor aprobate pentru anul 2020.

**Art.17.** - Se autorizează Serviciul Român de Informații să efectueze, în anexa nr. 3/31/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2020-2023 (sumele alocate pentru activități finanțate integral din venituri proprii)", la partea de venituri următoarele modificări:

a) la capitolul 33.10 „Venituri din prestări de servicii și alte activități" să suplimenteze cu suma de 1.955 mii lei subcapitolul 33.10.16 „Venituri din valorificarea produselor obținute din activitatea proprie sau anexă";

b) la capitolul 33.10 „Venituri din prestări de servicii și alte activități" să diminueze cu suma de 165 mii lei subcapitolul 33.10.20 „Venituri din cercetare" și cu suma de 790 mii lei subcapitolul 33.10.50 „Alte venituri din prestări de servicii și alte activități".

**Art.18.** – Se autorizează Serviciul de Informații Externe să efectueze plata sumei de 166.120,33 lei, la care se adaugă TVA, respectiv a sumei de 56.663,13 lei, la care se adaugă TVA, reprezentând contravaloarea investițiilor finalizate, indisolubil legate de imobilul proprietate publică a statului preluat în administrare potrivit Hotărârii Guvernului nr. 0696/2019, respectiv valoarea neamortizată a unor dotări accesorii ale aceluiași imobil.

**Art.19.** - Prin derogare de la prevederile art. 53 alin. (1) din Legea nr. 500/2002 privind finanțele publice, cu modificările și completările ulterioare, se autorizează Serviciul de Telecomunicații Speciale, să plătească până la data de 31 decembrie 2020 drepturile salariale aferente activităților desfășurate în luna decembrie 2020 pentru pregătirea, organizarea și desfășurarea în bune condiții a alegerilor pentru Senat și Camera Deputaților din anul 2020.

**Art.20.** - (1) Se autorizează Academia Română să introducă în anexa nr.3/37/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2020 - 2023 - sume alocate pentru activități finanțate integral din venituri proprii”, la partea de venituri, următoarele modificări:

a) la capitolul 30.10 „Venituri din proprietate” să diminueze subcapitolul 30.10.50 „Alte venituri din proprietate” cu suma de 600 mii lei;

b) la capitolul 33.10 „Venituri din prestări și servicii și alte activități” să suplimenteze subcapitolul 33.10.04 „Taxe și tarife pentru analize și servicii efectuate de laboratoare” cu suma de 400 mii lei și subcapitolul 33.10.50 „Alte venituri din prestări servicii și alte activități” cu suma de 200 mii lei.

(2) Prin derogare de la prevederile art. 12 alin. (1) lit. e) din Legea responsabilității fiscal-bugetare nr. 69/2010, republicată, și art. 47 alin. (4) din Legea nr. 500/2002 privind finanțele publice, cu modificările și completările ulterioare, se autorizează Academia Română să efectueze redistribuiri de credite bugetare și credite de angajament la capitolul 66.01 „Sănătate”, de la articolul 51.02 „Transferuri de capital” la articolul 51.01 „Transferuri curente”.

**Art.21.** - Se autorizează Institutul Cultural Român ca în cadrul anexei nr. 3/44/27, „Fișa programului”, să majoreze la Programul cod 423 „Educație-Învățământ; Acordarea de burse pentru studii în țară și străinătate, de premii și diplome, precum și asigurarea altor forme de sprijin material”, cu suma de 25 mii lei, credite de angajament și credite bugetare la capitolul 67.01 „Cultură, recreere și religie", titlul 59 „Alte cheltuieli", prin diminuarea corespunzătoare a Programului cod 587 „Promovarea culturii scrise”, capitolul 67.01 „Cultură, recreere și religie", titlul 59 „Alte cheltuieli".

**Art.22.** - (1) Se autorizează Ministerul Fondurilor Europene, în calitate de Autoritate de management pentru Programul Operațional Ajutorarea persoanelor defavorizate 2014 - 2020, în cadrul anexei nr. 3/54/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare", la componenta 0101 „Finanțarea din FEN postaderare" aferentă anului curent să majoreze creditele de angajament cu suma de 76.004 mii lei și să diminueze creditele bugetare cu suma de 385.895 mii lei, având în vedere Ordonanța de urgență a Guvernului nr.115/2020 privind unele măsuri pentru sprijinirea categoriilor de persoane cele mai defavorizate care beneficiază de mese calde pe bază de tichete sociale pe suport electronic pentru mese calde, acordate din fonduri externe nerambursabile, precum și unele măsuri de distribuire a acestora, cu modificările și completările ulterioare și Ordonanța de urgență a Guvernului nr. 133/2020 privind unele măsuri pentru sprijinirea categoriilor de elevi cei mai defavorizați care beneficiază de sprijin educațional pe bază de tichete sociale pe suport electronic pentru sprijin educațional acordate din fonduri externe nerambursabile, cu modificările și completările ulterioare.

(2) Se autorizează Ministerul Fondurilor Europene în calitate de Autoritate de management pentru Programul Operațional Competitivitate 2014 – 2020, în cadrul anexelor nr. 3/54/24 „Cheltuieli din bugetul de stat necesare susținerii derulării proiectelor finanțate din FEN postaderare în cadrul programelor aferente Politicii de Coeziune a U.E., Politicilor Comune Agricolă și de Pescuit și altor facilități și instrumente postaderare" și nr. 3/54/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" să modifice creditele de angajament aferente anilor anteriori cu încadrare în prevederile art. 12 din Ordonanța de urgență a Guvernului nr. 40/2015 privind gestionarea financiară a fondurilor europene pentru perioada de programare 2014 - 2020, aprobată cu modificări și completări prin Legea nr. 105/2016, cu modificările și completările ulterioare, și să modifice creditele bugetare aferente anilor anteriori cu încadrare în valoarea totală a programului aprobat prin decizia Comisiei Europene de aprobare a programului.

**Art.23.** – În bugetul Ministerului Finanțelor Publice – Acțiuni Generale, pentru anul 2020, din influența prevăzută la capitolul 51.01 “Autorități publice și acțiuni externe”, titlul 55 „Alte transferuri”, articolul 55.03 „Contribuția României la bugetul UE”, se utilizează suma de 60.292 mii lei, reprezentând echivalentul a 12.058.345 euro, de către Ministerul Finanțelor Publice, pentru suplimentarea fondurilor Instrumentului financiar pentru sprijin de urgență (ESI) în vederea prefinanțării producătorilor de vaccinuri SARS-CoV-2 din portofoliul Comisiei Europene, pentru a asigura accesul României la vaccinuri, conform notei de debit, Ares (2020) 6518227 din 09.11.2020, transmisă României de către Comisia Europeană.

**Art.24.** – (1) Sumele defalcate din taxa pe valoarea adăugată pentru finanțarea cheltuielilor descentralizate la nivelul județelor prevăzute la art.23 lit. a4) din Ordonanța de urgență a Guvernului nr.135/2020 cu privire la rectificarea bugetului de stat pe anul 2020, modificarea unor acte normative și stabilirea unor măsuri bugetare, cu completările ulterioare, în cuantum de 160.311 mii lei, se repartizează pe județe potrivit anexei nr.3.

(2) Sumele defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor, municipiilor, sectoarelor municipiului București și municipiului București prevăzute la art.23 lit. b2) din Ordonanța de urgență a Guvernului nr.135/2020, cu completările ulterioare, în cuantum de 15.742 mii lei, se repartizează pe sectoare ale municipiului București, astfel: sectorul 1 suma de 3.287 mii lei, sectorul 2 suma de 2.542 mii lei, sectorul 3 suma de 2.683 mii lei, sectorul 4 suma de 2.285 mii lei, sectorul 5 suma de 1.872 mii lei, sectorul 6 suma de 3.073 mii lei.

**Art.25.** – (1) Suma de 969.339 mii lei, reprezentând sumele defalcate din taxa pe valoarea adăugată pentru echilibrarea bugetelor locale aprobate potrivit prevederilor art. 24 lit. a) din Ordonanța de urgență a Guvernului nr.135/2020, cu completările ulterioare, rămase nerepartizate, se alocă, pe județe și municipiul București, în scopul achitării:

a) plăților restante înregistrate în contabilitatea unităților/subdiviziunilor administrativ-teritoriale, inclusiv a instituțiilor publice finanțate integral sau parțial din bugetul local și a spitalelor publice din rețeaua autorităților administrației publice locale, la data de 30 septembrie 2020, raportate potrivit legii, rezultate din relații cu furnizorii de bunuri, servicii și lucrări;

b) sumelor certe și exigibile datorate de unitățile/subdiviziunile administrativ-teritoriale furnizorilor care prestează serviciul public de producere, transport și distribuție a energiei termice în sistem centralizat pe baza deconturilor justificative, înregistrate in contabilitate la data de 30 septembrie 2020, pentru acoperirea diferenței dintre prețul reglementat al energiei termice livrate populației și prețul de facturare al energiei termice livrate populației, diminuate cu plățile efectuate la data cererii;

c) plăților restante și datoriilor aflate în termenul legal de plată, către bugetul de stat, bugetul asigurărilor sociale de stat sau bugetele fondurilor speciale, înregistrate în contabilitatea unităților/subdiviziunilor administrativ-teritoriale, inclusiv a instituțiilor publice finanțate integral sau parțial din bugetul local și a spitalelor publice din rețeaua autorităților administrației publice locale, la data de 30 septembrie 2020, inclusiv, raportate potrivit legii, pentru stingerea obligațiilor fiscale restante, a celor care reprezintă condiție de achitare pentru înlesnirea la plată acordată, potrivit legii, precum și obligațiile fiscale principale scadente în perioada cuprinsă între data intrării în vigoare a Ordonanței de urgență a Guvernului nr. 29/2020, cu modificările ulterioare și data de 30 septembrie 2020 inclusiv, cuprinse în certificatul de atestare fiscală, la data de 30 septembrie 2020 inclusiv.

(2) În înțelesul prezentei ordonanțe de urgență, plățile restante și datoriile prevăzute la alin.(1), lit. a) și c), înregistrate în contabilitatea instituțiilor publice finanțate parțial din bugetul local și a spitalelor publice din rețeaua autorităților administrației publice locale sunt numai cele aferente cheltuielilor care pot fi finanțate din bugetele locale.

(3) Prin derogare de la prevederile art. 33 alin. (2) din Legea nr. 273/2006 privind finanțele publice locale, cu modificările și completările ulterioare, repartizarea pe județe și municipiul București a sumelor alocate în condițiile alin. (1) se face în scopul achitării plăților restante și datoriilor prevăzute la lit. a), b) si c) ale alin.(1), la data de 30 septembrie 2020 inclusiv, înregistrate în contabilitatea unităților/subdiviziunilor administrativ-teritoriale, instituțiilor publice finanțate integral sau parțial din bugetul local și spitalelor publice din rețeaua autorităților administrației publice locale, reprezentând:

a) obligații de plată rezultate din relațiile cu furnizorii de bunuri, servicii și lucrări;

b) sume certe și exigibile neachitate de unitățile/subdiviziunile administrativ-teritoriale furnizorilor care prestează serviciul public de producere, transport și distribuție a energiei termice în sistem centralizat, pe baza deconturilor justificative, înregistrate în contabilitate la data de 30 septembrie 2020 inclusiv, pentru acoperirea diferenței dintre prețul local al energiei termice facturate populației și prețul de producere, transport, distribuție și furnizare a energiei termice livrate populației, diminuate cu plățile efectuate la data cererii;

c) obligații de plată față de bugetul de stat, bugetul asigurărilor sociale de stat sau bugetele fondurilor speciale.

(4) Suma repartizată potrivit alin. (1) va fi utilizată exclusiv pentru:

a) stingerea obligațiilor fiscale restante, a celor care reprezintă condiție de achitare pentru înlesnirea la plată acordată/planul de reorganizare aprobat, potrivit legii, precum și obligațiile fiscale principale scadente în perioada cuprinsă între data intrării în vigoare a Ordonanței de urgență a Guvernului nr. 29/2020 privind unele măsuri economice și fiscal-bugetare, cu modificările ulterioare și data de 30 septembrie 2020 inclusiv, cuprinse în certificatul de atestare fiscală, la data de 30 septembrie 2020 inclusiv, către bugetul de stat, bugetul asigurărilor sociale de stat sau bugetele fondurilor speciale ale furnizorilor de bunuri, servicii și lucrări ai unităților/subdiviziunilor administrativ-teritoriale și instituțiilor publice finanțate integral sau parțial din bugetul local și spitalelor publice din rețeaua autorităților administrației publice locale;

b) stingerea obligațiilor fiscale restante, a celor care reprezintă condiție de achitare pentru înlesnirea la plată acordată/planul de reorganizare aprobat, potrivit legii, precum și obligațiile fiscale principale scadente în perioada cuprinsă între data intrării în vigoare a Ordonanței de urgență a Guvernului nr. 29/2020, cu modificările ulterioare și data de 30 septembrie 2020 inclusiv, cuprinse în certificatul de atestare fiscală, la data de 30 septembrie 2020 inclusiv, către bugetul de stat, bugetul asigurărilor sociale de stat sau bugetele fondurilor speciale, ale furnizorilor care prestează serviciul public de producere, transport și distribuție a energiei termice în sistem centralizat;

c) stingerea obligațiilor fiscale restante, a celor care reprezintă condiție de achitare pentru înlesnirea la plată acordată/planul de reorganizare aprobat, potrivit legii, precum și obligațiile fiscale principale scadente în perioada cuprinsă între data intrării în vigoare a Ordonanței de urgență a Guvernului nr. 29/2020, cu modificările ulterioare și data de 30 septembrie 2020 inclusiv, cuprinse în certificatul de atestare fiscală, la data de 30 septembrie 2020 inclusiv, către bugetul de stat, bugetul asigurărilor sociale de stat sau bugetele fondurilor speciale, ale furnizorilor de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat;

d) stingerea obligațiilor fiscale restante, a celor care reprezintă condiție de achitare pentru înlesnirea la plată acordată, precum și obligațiile fiscale principale scadente în perioada cuprinsă între data intrării în vigoare a Ordonanței de urgență a Guvernului nr. 29/2020, cu modificările ulterioare și data de 30 septembrie 2020 inclusiv, cuprinse în certificatul de atestare fiscală, la data de 30 septembrie 2020 inclusiv, către bugetul de stat, bugetul asigurărilor sociale de stat sau bugetele fondurilor speciale ale unităților/subdiviziunilor administrativ-teritoriale și ale instituțiilor publice finanțate integral sau parțial din bugetul local și spitalelor publice din rețeaua autorităților administrației publice locale.

(5) Prevederile alin. (4) se aplică în mod corespunzător și pentru contribuabilii care se află sub incidența legii insolvenței, cu autorizarea judecătorului-sindic sau avizul administratorului judiciar.

(6) În scopul alocării sumelor în condițiile alin.(1) unitățile/subdiviziunile administrativ-teritoriale pot depune, până la data de 27 noiembrie 2020 inclusiv, la direcțiile generale regionale ale finanțelor publice/administrațiile județene ale finanțelor publice, cereri scrise însoțite de următoarele documente:

a) situația obligațiilor de plată către furnizorii de bunuri, servicii și lucrări și/sau către furnizorii care prestează serviciul public de producere, transport și distribuție a energiei termice în sistem centralizat, prevăzuți la alin. (4) lit. a) - c), după caz;

b) certificatele de atestare fiscală ale unităților/subdiviziunilor administrativ-teritoriale/instituțiilor publice finanțate integral sau parțial din bugetul local/spitalelor publice din rețeaua autorităților administrației publice locale/furnizorilor de bunuri, servicii și lucrări/furnizorilor care prestează serviciul public de producere, transport și distribuție a energiei termice în sistem centralizat/furnizorilor de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat, prevăzuți la alin. (4), după caz, emise de organele fiscale;

c) acorduri încheiate între unitățile/subdiviziunile administrativ-teritoriale și furnizorii de bunuri, servicii sau lucrări/furnizorii care prestează serviciul public de producere, transport și distribuție a energiei termice în sistem centralizat ai unităților administrativ-teritoriale/instituțiilor publice finanțate integral sau parțial din bugetul local și a spitalelor publice din rețeaua autorităților administrației publice locale, pentru stingerea obligațiilor fiscale prevăzute la alin. (4) lit. a) și b), precum și acorduri încheiate între unități/subdiviziuni administrativ-teritoriale, furnizorii care prestează serviciul public de producere, transport și distribuție a energiei termice în sistem centralizat și furnizorii cărora aceștia le datorează sume, pentru stingerea obligațiilor fiscale prevăzute la alin. (4) lit. c), denumite în continuare acorduri, corelate cu datele înscrise în certificatele de atestare fiscală prevăzute la lit. b). Prin aceste acorduri furnizorii de bunuri, servicii și lucrări/furnizorii care prestează serviciul public de producere, transport și distribuție a energiei termice în sistem centralizat/furnizorii de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat confirmă faptul că sunt de acord cu stingerea obligațiilor fiscale potrivit prevederilor prezentului articol.

(7) Direcțiile generale regionale ale finanțelor publice/administrațiile județene ale finanțelor publice analizează cererile în termen de maximum 2 zile lucrătoare de la depunerea acestora, din punctul de vedere al respectării prevederilor prezentului articol. Zilnic, pentru cererile care se încadrează în prevederile prezentului articol, direcțiile generale regionale ale finanțelor publice/administrațiile județene ale finanțelor publice întocmesc o situație centralizatoare care conține suma necesară a fi repartizată unităților/subdiviziunilor administrativ-teritoriale.

(8) În prima zi lucrătoare de la întocmirea situației centralizatoare, direcțiile generale regionale ale finanțelor publice/administrațiile județene ale finanțelor publice transmit o cerere Ministerului Finanțelor Publice prin care solicită repartizarea sumelor defalcate din taxa pe valoarea adăugată pentru echilibrarea bugetelor locale pe anul 2020, corespunzătoare sumei totale care face obiectul situației centralizatoare. Suma din cerere se diminuează cu eventualele sume solicitate prin cereri anterioare și nevirate în contul unităților/subdiviziunilor administrativ-teritoriale potrivit alin. (17).

(9) Ministerul Finanțelor Publice înregistrează cererile în ordinea primirii acestora și repartizează sumele solicitate, pe fiecare județ/municipiul București, în termen de maximum 3 zile lucrătoare de la primirea acestora, în limita sumei prevăzute la alin.(1).

(10) Ministerul Finanțelor Publice este autorizat să introducă modificările ce decurg din aplicarea prevederilor alin. (9) în volumul și în structura bugetului de stat pe anul 2020, pe care le comunică direcțiilor generale regionale ale finanțelor publice/administrațiilor județene ale finanțelor publice.

(11) Ministerul Finanțelor Publice restituie cu adresă direcțiilor generale regionale ale finanțelor publice/administrațiilor județene ale finanțelor publice cererile prevăzute la alin.(8) pentru care nu mai există sume de repartizat, din sumele prevăzute la alin.(1).

(12) Certificatele de atestare fiscală ale unităților/subdiviziunilor administrativ-teritoriale/instituțiilor publice finanțate integral sau parțial din bugetul local/spitalelor publice din rețeaua autorităților administrației publice locale/furnizorilor de bunuri, servicii și lucrări/furnizorilor care prestează serviciul public de producere, transport și distribuție a energiei termice în sistem centralizat/furnizorilor de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat se solicită organelor fiscale centrale competente de către unitățile/subdiviziunile administrativ-teritoriale, se eliberează în termen de maximum două zile lucrătoare de la primirea solicitării, pe baza datelor existente în evidența creanțelor fiscale ale organelor fiscale centrale competente și cuprind obligațiile fiscale care fac obiectul stingerii potrivit alin. (4), existente în sold la data de 30 septembrie 2020 inclusiv și nestinse până la data eliberării acestora.

(13) Sumele destinate achitării obligațiilor de plată care fac obiectul cererilor scrise prevăzute la alin. (6) nu pot fi mai mari decât obligațiile de plată și obligațiile fiscale prevăzute la alin. (4) pentru stingerea cărora se utilizează rezultatele din certificatele de atestare fiscală.

(14) Direcțiile generale regionale ale finanțelor publice/Administrațiile județene ale finanțelor publice au obligația de a repartiza sumele defalcate din taxa pe valoarea adăugată pentru echilibrarea bugetelor locale pe anul 2020 comunicate de Ministerul Finanțelor Publice, pe unități/subdiviziuni administrativ-teritoriale, în termen de o zi lucrătoare de la comunicare. Repartizarea sumelor pe unități/subdiviziuni administrativ-teritoriale se face prin derogare de la prevederile art. 33 alin. (3) din Legea nr. 273/2006, cu modificările și completările ulterioare, prin decizie a directorilor generali ai direcțiilor generale regionale ale finanțelor publice/șefilor administrațiilor județene ale finanțelor publice. Sumele ce se repartizează unităților/subdiviziunilor administrativ-teritoriale sunt cele înscrise în cererile pentru care Ministerul Finanțelor Publice a repartizat sume potrivit alin. (9).

(15) În termen de 3 zile lucrătoare de la comunicarea sumelor de către direcțiile generale regionale ale finanțelor publice/administrațiile județene ale finanțelor publice, unitățile/subdiviziunile administrativ-teritoriale, inclusiv instituțiile din subordine, după caz, au obligația de a depune unităților Trezoreriei Statului la care acestea își au conturile deschise următoarele documente:

a) bugetele locale majorate cu sumele repartizate, în condițiile art. 82 din Legea nr. 273/2006, cu modificările și completările ulterioare, sau rectificate, după caz, pentru instituțiile publice finanțate integral sau parțial din bugetul local/spitalele publice din rețeaua autorităților administrației publice locale, după caz;

b) cererile pentru deschiderea de credite bugetare și dispozițiile bugetare de repartizare a creditelor bugetare, aferente cheltuielilor bugetare privind stingerea obligațiilor fiscale prevăzute la alin. (4);

c) ordinele de plată prin care unitățile/subdiviziunile administrativ-teritoriale virează sumele aprobate în conturile de venituri ale instituțiilor publice finanțate parțial din bugetul local/spitalelor publice din rețeaua autorităților administrației publice locale;

d) ordinele de plată prin care unitățile/subdiviziunile administrativ-teritoriale/instituțiile publice finanțate integral sau parțial din bugetul local/spitalele publice din rețeaua autorităților administrației publice locale achită la bugetul de stat, bugetul asigurărilor sociale de stat ori bugetele fondurilor speciale obligațiile fiscale aparținând furnizorilor de bunuri, servicii și lucrări/furnizorilor care prestează serviciul public de producere, transport și distribuție a energiei termice în sistem centralizat/furnizorilor de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat sau propriile obligații fiscale, după caz.

(16) Virarea în contul bugetelor locale a sumelor defalcate din taxa pe valoarea adăugată pentru echilibrarea bugetelor locale, repartizate potrivit prevederilor prezentului articol, se efectuează de către unitățile Trezoreriei Statului în următoarele condiții:

a) existența bugetelor locale majorate sau rectificate, inclusiv a bugetelor rectificate ale instituțiilor publice finanțate integral ori parțial din bugetul local și ale spitalelor publice din rețeaua autorităților administrației publice locale, după caz, cu sumele repartizate potrivit alin. (14);

b) existența deschiderilor de credite bugetare disponibile cel puțin la nivelul ordinelor de plată prezentate;

c) sumele înscrise în ordinele de plată, depuse potrivit alin. (15), sunt în limita sumelor înscrise în acordurile încheiate sau a sumelor reprezentând plăți restante inclusiv datorii aflate în termenul legal de plată, pe care unitățile/subdiviziunile administrativ-teritoriale/instituțiile publice finanțate integral sau parțial din bugetul local/spitalele publice din rețeaua autorităților administrației publice locale le datorează bugetului de stat, bugetului asigurărilor sociale de stat sau bugetelor fondurilor speciale, după caz;

d) sumele sunt utilizate conform destinației pentru care au fost alocate de către direcțiile generale regionale ale finanțelor publice/administrațiile județene ale finanțelor publice;

e) sumele din certificatele de atestare fiscală care au stat la baza suplimentării sumelor defalcate din taxa pe valoarea adăugată pentru echilibrarea bugetelor locale sunt reconfirmate de organele fiscale centrale. În acest scop, la data primirii documentelor de plată, depuse de unitățile/subdiviziunile administrativ-teritoriale, unitățile Trezoreriei Statului vor solicita organelor fiscale centrale competente actualizarea sumelor din certificatele de atestare fiscală care au stat la baza suplimentării sumelor defalcate din taxa pe valoarea adăugată pentru echilibrarea bugetelor locale, acestea având obligația de a actualiza/confirma sumele respective în cadrul aceleiași zile. În cazul în care sumele care fac obiectul documentelor de plată, depuse de unitățile/subdiviziunile administrativ-teritoriale, sunt mai mari decât cele cuprinse în certificatele de atestare fiscală actualizate, acestea se restituie/resping pentru a fi refăcute în termen de o zi lucrătoare de la restituire/respingere.

(17) Sumele defalcate din taxa pe valoarea adăugată pentru echilibrarea bugetelor locale care se virează în conturile bugetelor locale potrivit prevederilor alin. (16) vor fi diminuate față de cele aprobate prin decizie a conducătorului entității la care s-a depus inițial cererea, atât cu eventualele obligații fiscale stinse după data eliberării certificatelor de atestare fiscală care au stat la baza solicitării sumelor defalcate de către unitățile/subdiviziunile administrativ-teritoriale, cât și cu sumele înscrise în documentele de plată care nu îndeplinesc condițiile alin. (15). Cu diferența dintre sumele defalcate din taxa pe valoarea adăugată pentru echilibrarea bugetelor locale repartizate și cele virate în conturile acestora, unitățile/subdiviziunile administrativ-teritoriale își diminuează bugetele locale, inclusiv bugetele rectificate ale instituțiilor publice finanțate integral sau parțial din bugetul local/spitalelor publice din rețeaua autorităților administrației publice locale, după caz, modificate potrivit alin. (15) lit. a).

(18) Unitățile Trezoreriei Statului transmit titularilor de cont, copii ale documentelor de plată aferente achitării obligațiilor prevăzute la alin. (3) și (4) la adresele comunicate de aceștia și eliberează extrase de cont potrivit prevederilor legale în vigoare. Titularii conturilor vor înregistra în contabilitatea proprie stingerea obligațiilor fiscale și a obligațiilor de plată față de furnizorii de bunuri, servicii și lucrări/furnizorii care prestează serviciul public de producere, transport și distribuție a energiei termice în sistem centralizat, după caz, și vor transmite furnizorilor de bunuri, servicii și lucrări/furnizorilor care prestează serviciul public de producere, transport și distribuție a energiei termice în sistem centralizat/furnizorilor de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat, ale căror obligații fiscale au fost stinse, copii ale extraselor de cont și ale documentelor de plată care vor sta la baza înregistrării în contabilitatea acestora a stingerii creanțelor de natură comercială și a obligațiilor fiscale aferente operațiunilor respective, potrivit reglementărilor contabile aplicabile.

(19) Sumele rămase neutilizate din cele repartizate potrivit prevederilor alin. (3) - (17) se comunică Ministerului Finanțelor Publice de către direcțiile generale regionale ale finanțelor publice/administrațiile județene ale finanțelor publice până la data de 21 decembrie 2020 inclusiv, în vederea retragerii acestora și majorării Fondului de rezervă bugetară la dispoziția Guvernului, prevăzut în bugetul de stat pe anul 2020.

(20) Ordonatorii principali de credite ai bugetelor locale răspund de realitatea și exactitatea sumelor înscrise în documentele prevăzute la alin. (6), de corespondenta acestora cu sumele înregistrate în contabilitate la data de 30 septembrie 2020 precum și de conformitatea datelor înscrise în aceste documente cu cele din documentele justificative care au stat la baza întocmirii lor.

(21) Răspunderea pentru stabilirea sumelor solicitate care fac obiectul cererilor depuse, precum și pentru utilizarea acestora în conformitate cu prevederile prezentului articol revine exclusiv ordonatorilor principali de credite ai bugetelor locale.

(22) În aplicarea prevederilor alin. (3) - (18), în termen de 5 zile lucrătoare de la intrarea în vigoare a prezentei ordonanțe de urgență, se emit norme metodologice aprobate prin ordin al ministrului finanțelor publice, care se publică în Monitorul Oficial al României, Partea I.

**Art.26.** – Economiile înregistrate la finanțarea unor cheltuieli descentralizate la nivelul județelor și al comunelor, orașelor, municipiilor, sectoarelor municipiului București și municipiului București pot fi utilizate pentru finanțarea celorlalte categorii de cheltuieli care, potrivit legii, se finanțează din aceeași sursă, fără a afecta finanțarea celorlalte servicii care se asigură din suma totală repartizată.

**Art.27.** – Influențele asupra bugetului de venituri și cheltuieli pe anul 2020 al Fondului național unic de asigurări sociale de sănătate sunt prevăzute în anexa nr.4.

**SecȚIUNEA A 2-A**

Dispoziții tranzitorii și finale

**Art.28.** - Legea bugetului de stat pe anul 2020, nr.5/2020, publicată în Monitorul Oficial al României Partea I nr.2 și 2 bis din 6 ianuarie 2020, cu modificările și completările ulterioare, se modifică după cum urmează:

**1.Articolul 25 se modifică și va avea următorul cuprins:**

„**Art.25.** - În scopul limitării riscurilor asumate de către stat în utilizarea instrumentelor de datorie, pentru operațiunile de administrare a pasivelor și a operațiunilor cu instrumente financiare derivate, Ministerul Finanțelor Publice poate selecta firme de avocatură pentru prestarea de servicii de consultanță juridică privind elaborarea, negocierea și încheierea documentației cadru și a documentației aferente acestor tipuri de operațiuni în limita sumei de 1.000 mii lei. În acest sens, în bugetul propriu al Ministerului Finanțelor Publice, la capitolul 54.01 „Alte servicii publice generale”, titlul 20 „Bunuri și servicii” pentru anul 2020, sunt prevăzute credite angajament în sumă de 579 mii lei și credite bugetare în sumă de 177 mii lei”.

**2. La articolul 31 litera g) se modifică și va avea următorul cuprins:**

„g) lucrări de construcții, reparații capitale și recompartimentări la Spitalul Județean Satu Mare: 16.000 mii lei credite de angajament și 11.465 mii lei credite bugetare”.

**Art.29.** – Articolul 8 din Ordonanță de urgență a Guvernului nr. 50/2020 cu privire la rectificarea bugetului de stat pe anul 2020 publicată în Monitorul Oficial al României Partea I nr. 322 din 17 aprilie 2020, aprobată cu modificări și completări prin Legea nr.115/2020, cu completările ulterioare, se modifică după cum urmează:

„**Art.8. -** În bugetul Ministerului Afacerilor Interne este cuprinsă și suma de 340.000 mii lei, la capitolul 61.01 „Ordine publică și siguranță națională“, titlul 71 „Active nefinanciare“, care va fi utilizată de către Inspectoratul General pentru Situații de Urgență pentru achiziționarea, în condițiile legii, a cantităților de produse stocuri de urgență medicală, de strictă necesitate, prevăzute în anexa la Ordonanța de urgență a Guvernului nr. 11/2020 privind stocurile de urgență medicală, precum și unele măsuri aferente instituirii carantinei, aprobată cu completări prin Legea nr. 20/2020, cu completările ulterioare, majorate potrivit propunerii „Grupului de suport tehnico-științific privind gestionarea bolilor contagioase pe teritoriul României“ și aprobate prin Hotărârea nr. 12 din data de 18.03.2020, respectiv prin Hotărârea nr. 43 din 27 august 2020, ale Comitetului Național pentru Situații Speciale de Urgență.”

**Art.30.** –Ordonanța de urgență a Guvernului cu privire la rectificarea bugetului de stat pe anul 2020,modificarea unor acte normative și stabilirea unor măsuri bugetare*,* nr.135/2020publicată în Monitorul Oficial al României Partea I nr.751 din 18 august 2020,cu completările ulterioare, se modifică după cum urmează:

**1. La articolul 23, literele a4) și b2) se modifică și vor avea următorul cuprins:**

„a4) se aprobă sume rezervate în cuantum de 160.311 mii lei, care se repartizează pe județe pentru finanțarea Programului pentru școli al României potrivit prevederilor Hotărârii Guvernului nr. 678/2020 pentru stabilirea bugetului pentru implementarea Programului pentru școli al României în perioada 2017-2023 pentru anul școlar 2020-2021, precum și pentru modificarea și completarea Hotărârii Guvernului nr.640/2017 pentru aprobarea Programului pentru școli al României în perioada 2017-2023 și pentru stabilirea bugetului pentru implementarea acestuia în anul școlar 2017-2018, cu încadrare în sumele prevăzute pentru anul 2020 în fiecare dintre anexele nr. 1 - 3 la această hotărâre;

.......................................................................................................................................

b2) se aprobă sume rezervate în cuantum de 15.742 mii, care se repartizează pe sectoare ale municipiului București, pentru finanțarea programului pentru școli al României potrivit prevederilor Hotărârii Guvernului nr.678/2020, cu încadrare în sumele prevăzute pentru anul 2020 în fiecare dintre anexele nr. 1 - 3 la această hotărâre;”.

**2. La anexa nr.3, nota de subsol \*2)** se abrogă;

**3. La anexa nr. 4, nota de subsol \*4)** se abrogă.

**Art.31.** - Se autorizează ordonatorii principali de credite să introducă modificări în volumul și structura bugetelor de venituri și cheltuieli pe anul 2020 ale instituțiilor publice subordonate finanțate parțial din venituri proprii, inclusiv prin introducerea de titluri noi, să efectueze virări de credite de angajament și credite bugetare, inclusiv la și de la cheltuieli de personal, proiecte cu finanțare externă nerambursabilă și cheltuieli de capital, și între bugetele acestora, cu încadrarea în prevederile bugetare aprobate la titlul 51 „Transferuri între unități ale administrației publice“, și să le comunice Ministerului Finanțelor Publice în termen de 10 zile de la intrarea în vigoare a prezentei ordonanțe de urgență.

(2) În aplicarea prevederilor alin. (1) nu se pot efectua virări de credite de angajament și credite bugetare de la alineatul „Finanțare externă nerambursabilă“.

**Art.32.** - Se autorizează ordonatorii principali de credite să efectueze și să aprobe virări de credite bugetare și/sau de credite de angajament neutilizate de la „Obiective/proiecte de investiții în continuare“ și „Obiective/proiecte de investiții noi“ la poziția „Alte cheltuieli de investiții“, cuprinse în programul de investiții publice, anexă la bugetul acestora și al instituțiilor publice subordonate finanțate parțial din venituri proprii, în limita prevederilor bugetare aprobate.

**Art.33.** – (1) Se autorizează instituțiile din sistemul de apărare, ordine publică și securitate națională să introducă modificări în volumul și în structura bugetelor de venituri și cheltuieli pe anul 2020 ale instituțiilor de învățământ superior militar subordonate, finanțate integral din venituri proprii, inclusiv la și de la cheltuieli de personal, proiecte cu finanțare externă nerambursabilă și cheltuieli de capital, cu încadrarea în prevederile aprobate la titlul 51 „Transferuri între unități ale administrației publice“, articolul 51.01 „Transferuri curente“, alineatul 51.01.59 „Transferuri de la bugetul de stat către instituții de învățământ superior militar, ordine publică și securitate națională“ și în prevederile aprobate la titlul 51 „Transferuri între unități ale administrației publice“, articolul 51.02 „Transferuri de capital“, alineatul 51.02.44 „Transferuri de la bugetul de stat către instituții de învățământ superior militar, ordine publică și securitate națională pentru finanțarea investițiilor“.

(2) Se autorizează instituțiile din sistemul de apărare, ordine publică și securitate națională să introducă modificări în volumul și în structura bugetelor de venituri și cheltuieli pe anul 2020 ale unităților din rețeaua sanitară proprie, finanțate integral din venituri proprii, inclusiv la și de la cheltuieli de personal, proiecte cu finanțare externă nerambursabilă și cheltuieli de capital, cu încadrarea în prevederile aprobate la titlul 51 „Transferuri între unități ale administrației publice“, articolul 51.01 „Transferuri curente“, alineatul 51.01.03 „Acțiuni de sănătate“ și prevederile aprobate la titlul 51 „Transferuri între unități ale administrației publice“, articolul 51.02 „Transferuri de capital“, alineatul 51.02.12 „Transferuri pentru finanțarea investițiilor la spitale“.

(3) În aplicarea prevederilor alin. (1) și (2) nu se pot efectua virări de credite de angajament și credite bugetare de la alineatul „Finanțare externă nerambursabilă“.

**Art.34.** –Se autorizează ordonatorii principali de credite să detalieze influențele aprobate prin prezenta ordonanță de urgență în bugetele lor și în anexele la acestea pe anul 2020, să efectueze virări de credite de angajament și credite bugetare între articolele și alineatele titlurilor de cheltuieli pentru care sunt aprobate influențe în anexa nr. 2 și anexa nr.4, să introducă proiecte cu finanțare din fonduri externe nerambursabile noi și să comunice Ministerului Finanțelor Publice, în termen de 10 zile de la intrarea în vigoare a prezentei ordonanțe de urgență, detalierea modificărilor aprobate conform acesteia.

**Art. 35 -**  Începând cu data intrării în vigoare a prezentei ordonanțe de urgență, în anul 2020, prin derogare de la prevederile art. 47 alin. (8) - (10) și art. 471 alin. (2) din Legea 500/2002, cu modificările și completările ulterioare, se autorizează ordonatorii principali de credite ai bugetului de stat să efectueze virări de credite bugetare și credite de angajament neutilizate, cu încadrarea în prevederile bugetare anuale aprobate.

**Art.36.** – Prin derogare de la prevederile art.12 alin.(1) lit. b) și ale art.26 alin.(5) din Legea nr.69/2010, republicată, precum și ale art.3 alin.(7) din Legea nr.238/2019 pentru aprobarea plafoanelor unor indicatori specificați în cadrul fiscal-bugetar pe anul 2020, plafonul soldului primar al bugetului general consolidat este de - 80.216,6 milioane lei.

**Art.37.** –Prin derogare de la prevederile art.12 alin.(1) lit. a)-d), art.24 și art.26 alin.(4) și (5) din Legea nr.69/2010, republicată, precum și ale art.2, art.3 alin.(1) și (5) - (6) din Legea nr.238/2019:

a) plafonul soldului bugetului general consolidat, exprimat ca procent în produsul intern brut, este în anul 2020 de - 9,1%;

b) pentru anul 2020, plafonul nominal al cheltuielilor totale, exclusiv asistența financiară din partea Uniunii Europene și a altor donatori, pentru bugetul general consolidat este de 394.338,1 milioane lei, pentru bugetul de stat este de 229.898,8 milioane lei, pentru bugetul general centralizat al unităților administrativ-teritoriale 85.309,6 milioane lei, pentru bugetul fondului național unic de asigurări sociale de sănătate este de 45.697,0 milioane lei, alte bugete componente ale bugetului general consolidat 5.820,8 milioane lei;

c) pentru anul 2020, plafonul nominal al soldului bugetului general consolidat este de - 96.058,4 milioane lei, al soldului bugetului de stat este de -105.583,7 milioane lei, al soldului bugetului fondului național unic de asigurări sociale de sănătate este zero;

d) plafonul privind datoria publică, conform metodologiei Uniunii Europene pentru sfârșitul anului 2020, este de 47% din produsul intern brut.

**Art.38.** – Anexele nr.1- 4 fac parte integrantă din prezenta ordonanță de urgență.

**PRIM-MINISTRU,**

**Ludovic ORBAN**

București,

Nr. \_\_.